Гийермо Меркадо
Дърводелецът Силва
Фрагмент

Превод от испански: Александър Муратов, Атанас Далчев, 1968

chitanka.info

Силва работеше толкоз много, че накрай от глад умря,

хората и болницата го погребаха тогава, гол

като семе. Този, който бе за фабриката правил каси,

нямаше нито едно дърво за свойто ложе

единствено, последно.

Приюти го скръбната земя като дете, което

дълго е треперело без риза и без майка.

Гробът бе му най-голямата заплата.

В портите на фабриката още лъха

мирисът на неговата нищета.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.